钦定古今图书集成/明伦汇编/闺媛典/第234卷 > 陈雄妻李氏
## 钦定古今图书集成/明伦汇编/闺媛典/第234卷 > 陈雄妻李氏

按《宁陵县志》：李氏，陈雄妻，贫家妇也。年二十而雄死，
有太学生张某颇富，求娶之，李骂曰：“村奴，漫尔辱人，
倘汝家有孀妇，亦从人乎？”求者惭退，氏抚遗腹子，备
尝艰苦，年七十八卒。

===史成道妻李氏===按《宁陵县志》：“李氏，史成道妻。年二十七，成道死，遗孤
方匝月，家贫，舅姑老，生养死葬皆赖焉。年七十五卒。”